

ประกาศเจตนารมณ์การต่อต้านการทุจริต

“โรงพยาบาลปัตตานี ไม่ทนต่อการทุจริต (MOPH Zero Tolerance)”

ประจำปีงบประมาณ พ.ศ. 2562

--------------------------------

 ข้าพเจ้า นายแพทย์ศักดิ์ชัย ตั้งจิตวิทยา ผู้อำนวยการโรงพยาบาลปัตตานี ในฐานะผู้บริหารสูงสุดของโรงพยาบาลปัตตานี ขอประกาศและแสดงเจตนารมณ์ว่าจะทำหน้าที่นำบุคลากรโรงพยาบาลปัตตานี ให้มีความซื้อตรงจงรักภักดีต่อพระมหากษัตริยาธิราชเจ้าทุกพระองค์ในพระบรมราชจักรีวงศ์ ให้เป็นคนดีมีคุณธรรม ประพฤติปฏิบัติตนในสัมมาอาชีพ ด้วยความซื่อสัตย์สุจริต เป็นหลักสำคัญมั่นคง ดำรงตนอยู่ด้วยความมีเกียรติ และศักดิ์ศรีความเป็นมนุษย์ กล้ายืนหยัดในสิ่งที่ถูกต้องไม่กระทำการโกงแผ่นดิน ไม่ทนต่อการทุจริต และไม่ใช้ตำแหน่งหน้าที่หาประโยชน์บนความทุกข์ยากของประชาชน และปฏิบัติหน้าที่อย่างเต็มกำลังความสามารถ ตามค่านิยมในการบริหารงาน 6 ประการ อันได้แก่ ซื่อสัตย์ สามัคคี มีความรับผิดชอบ ตรวจสอบได้ โปร่งใส มุ่งในผลสัมฤทธิ์ของงาน กล้าหาญทำในสิ่งที่ถูกต้อง รวมถึงการปฏิบัติตนตามมาตรฐานทางจริยธรรม และจรรยาบรรณกระทรวงสาธารณสุข (MOPH Code of Conduct)

 และขอถวายสัจวาจาว่า จะประพฤติปฏิบัติตนตามรอยพระยุคลบาท และศาสตร์ของพระราชาผู้ทรงธรรม จะดำเนินชีวิตตามหลักปรัชญาของเศรษฐกิจพอเพียง ด้วยความเพียรอันบริสุทธิ์ สืบสานพระราชปณิธาน ยืนเคียงข้างสุจริตชน เพื่อความมั่นคง มั่งคั่ง ยั่งยืน ของราอาณาจักรไทยสืบไป

 ประกาศ ณ วันที่ พฤษภาคม พ.ศ. 2562

 (นายศักดิ์ชัย ตั้งจิตวิทยา)

 ผู้อำนวยการโรงพยาบาลปัตตานี



ประกาศโรงพยาบาลปัตตานี

เรื่อง มาตรฐานทางคุณธรรมจริยธรรมและเจตนารมณ์ในการต่อต้านทุจริตคอร์รัปชั่นของเจ้าหน้าที่

โรงพยาบาลปัตตานี

----------------------------

 โรงพยาบาลปัตตานี ได้กำหนดมาตรฐานทางคุณธรรมจริยธรรมและเจตนารมณ์ในการต่อต้านการทุจริตคอร์รัปชั่นของเจ้าหน้าที่ ในสังกัด โรงพยาบาลปัตตานี ที่จะร่วมกันสร้างองค์กรแห่งความมใสสะอาด เพื่อเป็นการปลูกจิตสำนึกเจ้หน้าที่ในสังกัดโรงพยาบาลปัตตานี ในการปฏิบัติงานให้มีประสิทธิภาพ รักษามาตรฐานแห่งความดีงาม ธำรงไว้ซึ่งศักดิ์ศรี เกียรติภูมิ สร้างความเลื่อมใส ศรัทธา และได้รับความเชื่อถือและยกย่องจากบุคคลทั่วไป ดังนี้

 1. ปฏิบัติหน้าที่ด้วยความซื่อสัตย์สุจริต โดยธำรงไว้ซึ่งความถูกต้อง เที่ยงธรรม โปร่งใสและตรวจสอบได้

 2. ปฏิบัติงานด้วยความมุ่งมั่นเพื่อให้บรรลุผลสัมฤทธิ์ โดยบริหารจัดการทรัพยากรเพื่อให้ได้ประโยชน์สูงสุดต่อภารกิจขององค์กร ด้วยความเสียสละ ประหยัด

 3. บริการผู้มาติดต่อและผู้รับบริการด้วยความเต็มใจ สะดวก รวดเร็ว ไม่เลือกปฏิบัติและเป็นมิตร

 4. สร้างเสริมชื่อเสียงเกียรติคุณขององค์กรและตนเอง โดยไม่กระทำการใดๆให้เป็นที่เสื่อมเสีย

 5. อุทิศตนด้วยความเสียสละ โดยคำนึงถึงประโยชน์ของส่วนรวมเป็นหลัก และใช้ความรู้ อย่างเต็มกำลังต่องานในหน้าที่รับผิดชอบ

 6. มุ่งต่อต้านและเฝ้าระวังการทุจริตคอร์รัปชั่นทุกรูปแบบ โดยมีการเฝ้าระวังอย่างรัดกุมและให้มาตรการลงโทษชั้นสูงกับผู้ทุจริตคอร์รัปชั่นและผู้เกี่ยวข้อง

 7. ส่งเสริมให้องค์การเอกชนและภาคประชาชนได้เข้ามามีส่วน บทบาท การรับรู้ข้อมูลข่าวสารในการดำเนินกิจการทุกรูปแบบ

 ประกาศ ณ วันที่ พฤษภาคม พ.ศ. 2562

 (นายศักดิ์ชัย ตั้งจิตวิทยา)

 ผู้อำนวยการโรงพยาบาลปัตตานี